ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

....ซามูไร บอนด์
วงในธนาคารแห่งประเทศไทย (ธปท.) บอกว่า ช่วงปลายเดือน ต.ค.ที่ผ่านมา ธปท.ใช้เงินในการแทรกแซงค่าเงินบาทไปเฉียดๆ 3.2 หมื่นล้านบาท ไม่งั้นคงเห็นค่าเงินแข็งกว่านี้เยอะ เพราะเงินทุนยังไหลบ่าเข้ามาไม่หยุด เอ้า...ใครที่บอก ธปท.ไม่ทำอะไรก็ฟังไว้
...l...ส่วนคณะกรรมการนโยบายการเงิน (กนง.) ที่ประชุมกันล่าสุด มีการพูดถึงเรื่องราคาน้ำมัน เพราะขณะนี้เริ่มสูงขึ้นแล้ว การที่ค่าเงินบาทแข็งช่วยให้ประชาชนไม่กระเทือนมาก แต่ระวังเงินบาทกลับทิศเมื่อไหร่ รายจ่ายภาคครัวเรือนพุ่งแน่
...l...เบื้องลึกที่อภิสิทธิ์ เวชชาชีวะ นายกรัฐมนตรี และกรณ์ จาติกวณิช รมว.คลัง ต้องปลีกเวลามาให้กับการเปิดตัวธนาคารไอซีบีซี (ไทย) เพราะให้เกียรติประธานไอซีบีซีของจีน ที่เหินฟ้ามาด้วยตัวเอง และรัฐบาลทั้งไทยและจีนตั้งใจจะให้ไอซีบีซีเป็นฐานทุนในการขยายธุรกิจ เริ่มจากรถไฟฟ้าความเร็วสูงหรือไฮสปีดเทรน 8 แสนล้านบาท ซึ่งรัฐวิสาหกิจจีนจะใช้ไอซีบีซีเป็นแหล่งทุน
...l...การเปิดตัวไอซีบีซี (ไทย) เที่ยวนี้ รองรับกับกรอบการเจรจาความร่วมมือด้านการพัฒนา กิจการรถไฟระหว่างราชอาณาจักรไทยกับสาธารณรัฐประชาชนจีน ที่ผ่านสภาไปแล้วเมื่อวันที่ 27 ต.ค. ใน 5 ด้าน คือ 1.เส้นทางกรุงเทพฯหนองคาย 2.เส้นทางกรุงเทพฯระยอง 3.เส้นทางกรุงเทพฯปาดังเบซาร์ 4.เส้นทางกรุงเทพฯเชียงใหม่ และ 5.เส้นทางกรุงเทพฯอุบลราชธานี ซึ่งเพิ่มจากเดิมที่มีเพียง 3 เส้นทางเท่านั้น ส่วนการดำเนินการจะตกลงสร้างเส้นทางใด ขึ้นอยู่กับข้อตกลงที่จะเจรจาร่วมระหว่างไทยจีนอีกรอบ
...l...ส่วนงบประมาณช่วยน้ำท่วมของรัฐบาลขณะนี้ ฉากหน้านายกรัฐมนตรียังยืนหยัดจะหั่นงบประมาณที่ไม่จำเป็น และดึงงบไทยเข้มแข็งในโครงการที่ไม่เกี่ยวข้องกับการฟื้นฟูสาธารณูปโภคมาลุยเรื่องน้ำท่วมอย่างเดียว แต่เบื้องลึกที่คุยกันวงในคณะรัฐมนตรีเศรษฐกิจก็คือ รัฐบาลอาจจำเป็นต้องใช้เงินคงคลังที่ขณะนี้มีอยู่กว่า 4 แสนล้านบาทอย่างหลีกเลี่ยงไม่ได้
...l...ปัญหาก็คือ ถ้าขณะนี้ประกาศไปว่ารัฐบาลจะใช้เงินคงคลังเพื่อฟื้นฟูประเทศหลังน้ำลด ทุกหน่วยงานก็จะไม่ยอมเฉือนเนื้อใดๆ เลย และจะยัดโครงการมาใช้เงินคงคลัง สุดท้ายก็จะเกิดปัญหาคอร์รัปชันตามมา